
OGRES  NOVADA  PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv 
PAŠVALDĪBAS DOMES SĒDES PROTOKOLA IZRAKSTS

	Ogrē, Brīvības ielā 33
	     Nr. 10
	            2026. gada 30. jūlijā


10.
Par nekustamā īpašuma “Kalnāji”, Ķeipenē, Ķeipenes pag., Ogres nov., sastāvā esošās nedzīvojamo telpu grupas, kadastra apzīmējums 7456 006 0716 001 007, iznomāšanu
Ogres novada pašvaldībā saņemts fiziskas personas, 2026. gada 10. februāra iesniegums, reģistrācijas Nr. 2-4.2/489, ar lūgumu iznomāt nedzīvojamo telpu Ogres novada pašvaldībai (turpmāk – Pašvaldība) piederošo nekustamo īpašumu (nedzīvojamās telpas) “Kalnāji”-7, Ķeipenē, Ķeipenes pagastā, Ogres novadā, saimnieciskās darbības veikšanai. 

Izskatot iesniegumu Pašvaldības dome konstatē: 
1) saskaņā ar ierakstu Zemgales rajona tiesas Ķeipenes pagasta zemesgrāmatas nodalījumā Nr. 1000000406543 Pašvaldībai ir nostiprinātas īpašuma tiesības uz nekustamo īpašumu ar nosaukumu Kalnāji, adrese: “Kalnāji”, Ķeipenes pag., 
Ogres nov., kadastra  numurs 7456 006 0716, kas sastāv no zemes gabala, kadastra apzīmējums 7456 006 0716, un dzīvojamās mājas, kadastra apzīmējums 
7456 006 0716 001;
2) dzīvojamās mājas, kadastra apzīmējums 7456 006 0716 001, sastāvā atrodas nedzīvojamā telpu grupa, kadastra apzīmējums 7456 006 0716 001 007, kura sastāv no nedzīvojamās iekštelpas Nr. 1, platība 16 m2, nedzīvojamās iekštelpas Nr. 2, platība 0,5 m2 un nedzīvojamās iekštelpas Nr. 3, platība 13 m2 (turpmāk kopā – Telpas), summārā Telpu platība 29,5 m²; 

3) Telpas ir brīvas, nav iznomātas un nav nepieciešama Pašvaldības funkciju veikšanai, bet Telpu uzturēšanas izdevumi jāsedz Pašvaldībai, tāpēc būtu lietderīgi Telpas iznomāt.

Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” (turpmāk – Noteikumi) 12. punkts noteic, ka lēmumu par nomas objekta nodošanu iznomāšanai pieņem iznomātājs. Noteikumu 23. punkts noteic, ka nomnieku noskaidro rakstiskā, mutiskā vai elektroniskā izsolē. 

Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu, savukārt šī likuma 6.1 panta pirmā daļa noteic, ka nekustamā īpašuma nomas līgumu slēdz uz laiku, kas nav ilgāks par 30 gadiem.

Noteikumu 4. nodaļa noteic nosacītās nomas maksas noteikšanas metodiku, ja nomas objektu iznomā privāto tiesību subjektam. Saskaņā ar Noteikumu 79. punktu, ja nomas objekts ir nekustama manta, nomas objekta nosacītās nomas maksas noteikšanai iznomātājs organizē nomas objekta apsekošanu un faktiskā stāvokļa novērtēšanu un nosacīto nomas maksu nosaka, ievērojot nomas objekta tehnisko stāvokli, atrašanās vietu, izmantošanas iespējas un citus apstākļus. Atbilstoši Noteikumu 81. punktam, ja nomas objekts ir nekustamais īpašums, nosacīto nomas maksu nosaka, ievērojot šo noteikumu 79. un 80. punktu, bet ne zemāku par nomas maksu, kas noteikta saskaņā ar šo noteikumu 3. nodaļu, izņemot šajos noteikumos minētos gadījumus.

Noteikumu 80. punkts noteic, ka nekustamās mantas nosacītās nomas maksas noteikšanai iznomātājs var pieaicināt neatkarīgu vērtētāju. Ja iznomā nomas objektu, kas sastāv no būves un zemes, un nomas maksas noteikšanai pieaicina neatkarīgu vērtētāju, nomas maksu nosaka visam nomas objektam kopā atbilstoši neatkarīga vērtētāja noteiktai tirgus nomas maksai.
Saskaņā ar sabiedrības ar ierobežotu atbildību “EIROEKSPERTS”, reģistrācijas Nr. 40003650352, 2026. gada 18. jūnija novērtējumu Nr. L16282/ER/2026 Telpu tirgus nomas maksa par 1 m² mēnesī (bez pievienotās vērtības nodokļa) 2026. gada 10. jūnijā ir 2,00 EUR (divi euro).
2026. gada 29. jūnijā Pašvaldības mantas novērtēšanas un izsoles komisija noteica neapdzīvojamo telpu grupas - Nr. 1, Nr. 2 un Nr. 3, kadastra apzīmējums 7456 006 0716 001 007, kopējā platība 29,5 m², kura atrodas nekustamajā īpašumā “Kalnāji”, Ķeipenē, Ķeipenes pagastā, Ogres novadā, kadastra numurs 7456 006 0716, nomas maksu par 1 m² mēnesī 2,00 EUR (divi euro un 00 centi) bez PVN.
Pamatojoties uz Pašvaldību likuma 10. panta pirmās daļas 21. punktu, 73. panta trešo un ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo daļu un Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 12., 23., 24., 79., 80. un 81. punktu, kā arī ņemot vērā 2026. gada 29. jūnija Ogres novada pašvaldības mantas novērtēšanas un izsoles komisijas protokolu Nr. KO 14/108, 

balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa), "Pret" – nav, "Atturas" – 3 (Dace Kļaviņa, Santa Ločmele, Uldis Skudra), "Nepiedalās" – nav,
Ogres novada pašvaldības dome NOLEMJ:

1. Iznomāt uz 5 (pieciem) gadiem Ogres novada pašvaldībai piederošā nekustamā īpašuma ar nosaukumu: Kalnāji, adrese: “Kalnāji”, Ķeipenes pag., Ogres nov., kadastra numurs 7456 006 0716, sastāvā esošu telpu grupu, kadastra apzīmējums 7456 006 0657 001 007, platība 29,5 m² (turpmāk – Telpas), nomnieku noskaidrojot  izsolē. 
2. Noteikt Telpu nosacīto nomas maksu 2,00 EUR (divi euro) par 1 m2 mēnesī, neieskaitot pievienotās vērtības nodokli.
3. Noteikt Telpu nomas mērķi - saimnieciskās darbības veikšana.

4. Uzdot Ogres novada pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Telpu nomas tiesību izsoli, noteikt piemērojamo izsoles veidu, kā arī apstiprināt izsoles noteikumus un rezultātus, izsoles noteikumos iekļaujot nosacījumu, ka nomnieks kompensē neatkarīga vērtētāja pakalpojumu izmaksas par nomas maksas noteikšanu. 
5. Pilnvarot Ogres novada Ķeipenes pagasta pārvaldes vadītāju Ogres novada pašvaldības vārdā normatīvajos aktos noteiktajā kārtībā noslēgt Telpu nomas līgumu mēneša laikā pēc Ogres novada pašvaldības mantas novērtēšanas un izsoles komisijas lēmuma par izsoles rezultātu apstiprināšanu pieņemšanas.
6. Kontroli par lēmuma izpildi uzdot Ogres novada pašvaldības izpilddirektoram. 
(Sēdes vadītāja,

domes priekšsēdētāja A. Kraujas paraksts)
